SL Uradni list Evropske unije C 263/16

OBVESTILO O VLOGI ZA DOVOLJENJE ZA RAZISKOVANJE TEKOČIH IN PLINASTIH OGLJIKOVODIKOV, IMENOVANO SCICLI

ITALIJANSKA REPUBLIKA – DEŽELA SICILIJA

DEŽELNI ODBOR ZA INDUSTRIJO – DEŽELNI ODDELEK ZA INDUSTRIJO IN RUDARSTVO

DEŽELNI URAD ZA OGLJIKOVODIKE IN GEOTERMALNO ENERGIJO (U.R.I.G.)

2009/C 263/06

Družba Irmino s.r.l. – s sedežem v Palermu (PA), Principe di Villafranca 50 (poštna številka 90141) – registrirana pri trgovinski zbornici Palerma, davčna številka 03922140821, št. REA 160160, je 22. maja 2009 pri Odboru za industrijo, ki je pristojni organ za dodeljevanje rudarskih pravic na ozemlju dežele Sicilija in ima sedež na Via Ugo La Malfa 87/89, 90146 Palermo, vložila zahtevek, da se ji v skladu z deželnim zakonom dežele Sicilija št. 14 z dne 3. julija 2000, s katerim se prenaša in uporablja Direktiva 94/22/ES, podeli dovoljenje, imenovano „Scicli“, za iskanje tekočih in plinastih ogljikovodikov na območju, ki obsega 9 600 ha (96,00 km2) in v celoti spada na območje občine Scicli v pokrajini Ragusa v jugovzhodnem delu Sicilije. To območje na zahodu meji na območje dovoljenja Irminio, ki je v lasti Irmino s.r.l. (družba, ki je 100 % pod nadzorom družbe Sviluppo Risorse Naturali s.r.l.), na jugu meji na morsko območje dovoljenja „d355C.R.-SR“, za katero se bo družbi Sviluppo Risorse Naturali s.r.l. izdalo dovoljenje, v druge smeri pa meji na prosta območja.

Območje, ki je predmet vloge za dovoljenje, ima obliko mnogokotnika s šestimi neenakimi stranicami, ki ga označuje neprekinjena črta, ki povezuje točke A, B, C, D, E in F, razen črte med točkama D in E, ki poteka ob obali. Stranica AF meji na vzhodni rob območja dovoljenja Irminio.

Zgornje točke se opredelijo, kakor sledi:

Točka A se nahaja na severovzhodnem delu karte IGMI št. 276-II-NO „Scicli“ na območju Mangiagesso v občini Scicli. Natančneje, točka A se nahaja 7 km od regionalne ceste SP94. Ta cesta se na severu v bližini naselja Modica priključi državni cesti SS 194 „Modica-Ragusa“, na jugu pa se konča ob naselju Scicli.

Točka B se nahaja na severovzhodnem delu karte IGMI št. 276-II-NO „Scicli“ na območju Milocca v občini Scicli. Natančneje, točka B se nahaja 6 km od regionalne ceste SP54. Ta cesta se začne pri naselju Modica in konča ob naselju Scicli.

Točka C se nahaja na osrednjem delu karte IGMI št. 276-II-NO „Scicli“ na območju Fami Giurgia v občini Scicli. Točka C se nahaja ob skupini zgradb in kmetijskih stavb, ki so označene kot „C. Nuova“. Natančneje, točka C se nahaja na najsevernejšem vogalu najsevernejše zgradbe v skupini zgradb vzhodno od ceste. Dostop je po netlakovani cesti, ki poteka od severa proti jugu in jo prečka regionalna cesta SP122.

Točka D se nahaja na osrednjem delu karte IGMI št. 276-II-SO „Sampieri“ v kraju Pisciotto v občini Scicli, približno 120 m od obale. Natančneje, točka D se nahaja na mestu svetilnika (kot je kartografsko označen) blizu ruševin Fornace Penna. Črta skozi točko D poteka do obalne črte, ki teče vzdolž virtualnega dela, ki povezuje točki D in E.

Točka E se nahaja na osrednjem južnem delu karte IGMI št. 276-III-NE „Donnalucata“ v občini Scicli približno 1,5 km v smeri zahod-severozahod od centra naselja Donnalucata in približno 30 m od obalne črte. Natančneje, točka E se nahaja na T križišču ulic Cernia in Viale della Repubblica. Črta skozi točko E poteka do obalne črte, ki teče vzdolž virtualnega dela, ki povezuje točki D in E.

Točka F se nahaja v osrednjem južnem delu karte IGMI št. 276-III-NE „Donnalucata“ na območju Dammusi v občini Scicli. Natančneje, točka F se nahaja na najjužnejšem vogalu kmetijske stavbe brez imena na uporabljeni geografski karti. To zgradbo se doseže tako, da se najprej pelje po pokrajinski cesti SP89 do križišča z ulico Cernia in nato 500 m proti severu po ulici, ki vodi do območja Dammusi.

Zemljepisne koordinate

Točka Zem. širina S Zem. dolžina V (M. Mario) A 36°49′44,59″ 2°15′14,23″ B 36°49′00,00″ 2°15′51,35″ C 36°47′12,97″ 2°18′46,77″ D 36°42′42,56″ 2°18′20,84″ E 36°45′55,13″ 2°10′18,81″ F 36°46′32,83″ 2°10′35,59″

Zainteresirane strani lahko predložijo vlogo za dovoljenje za to območje v 90 dneh od objave tega obvestila v Uradnem listu Evropske unije; vloge, prejete po navedenem roku, ne bodo obravnavane. Odlok o izdaji dovoljenja za raziskovanje bo izdan v šestih mesecih od skrajnega roka za predložitev morebitnih vlog subjektov, ki želijo pridobiti isto dovoljenje. V skladu s členom 5(1) Direktive 94/22/ES se obvešča, da so bila merila za izdajo dovoljenj za iskanje, raziskovanje in izkoriščanje ogljikovodikov že objavljena v Uradnem listu Evropskih skupnosti C 396 z dne 19. decembra 1998, kot določa zakonodajni odlok predsednika republike št. 625 z dne 25. novembra 1996 (objavljen v Uradnem listu Italijanske republike št. 293 z dne 14. decembra 1996), s katerim se zgoraj navedena direktiva prenaša v italijansko zakonodajo in v njej izvaja, in kot navaja zgoraj navedeni zakon dežele Sicilije št. 14 z dne 3. julija 2000 (objavljenim v Uradnem listu dežele Sicilije št. 32 z dne 7. julija 2000).

Pogoji in zahteve za opravljanje ali prenehanje dejavnosti določa zgoraj navedeni zakon dežele Sicilija št. 14 z dne 3. julija 2000 in tipska specifikacija, ki je bila izdana z odlokoma odbornika za industrijo št. 91 z dne 30. oktobra 2003 in št. 88 z dne 20. oktobra 2004, objavljenima v Uradnem listu dežele Sicilija št. 49, del I, z dne 14. novembra 2003 in št. 46, del I, z dne 5. novembra 2004.

Dokumentacija o vlogi je deponirana pri Deželnem uradu za ogljikovodike in geotermalno energijo Deželnega oddelka za industrijo in rudarstvo, Via Ugo La Malfa 101, 90146 Palermo PA, ITALIA, kjer je na vpogled zainteresiranim stranem.